Clint gonzales

Hi Kim Clinton Gonzales, mas kilala ha ngaran na Clint Gonzales, kay usa nga lokal na artistiko han Tacloban City, an lugar kun ngain hiya igin-anak ngan dinako. Iginkikilala hiya han iya mga pintura nga nagngangaran na “Noypi”, “Sidlit han Adlaw Paglaom ha Butnga han Trahedya” ngan “A Brighter Tomorrow”. Nagamit hiya hin alias nga “Tonax” ha iya T-shirt clothing nga prints. Miyembro hiya hit Kasikasi Art Association Inc. ngan KOLORBANWA – Kolor han Biswal Arti nga Waraynon. Labot la han pagpintar, usa gihapon hi Clint nga musikero nga nagpapatugtug hin gitara upod han iya mga ka-banda nga nagngangaran na Succubus, na nagpapatugtug ha mga lokal na bar ha Tacloban.

Tinikangan 
Tikang kabata, nagkamay-ada na hin interes hi Clint ha sining. An una nga nagpapukaw ha iya interes kay an istilo nga “indie-art graffiti”, tungod hadto nagtikang hiya pageskeperimrnto hin mga guhit, drowing  ngan mga pintura. Paglabay han pera katuig waray kawara an iya interes ha sining imbis ini kay naging iya malaw-ay nga hingyap ngan naging dako nga parte han iya pagkatao na diri niya mabubul-iwan.

San-o hiya naging usa nga makarit nga artistiko han pankontemporaryo nga sining, nagtikang hiya pamiling hin trabaho nga kinaangayan ngan iginsakop hini nga iya interes. Nagtikang hiya pagimprinta ha mga bado ha lokal na lugar han iya inuukyan. Napahaluag niya an iya pagkiling ha sining ngan naging kilala na hiya na paragdisenyo ngan pagmanwal nga pagpintura ha mga bado. Tungod hadto, gintitinguha hiya han iba nga mga organisasyon ngan grupo hin mga tawo nga nanginginahanglan hin customized nga disenyo han bado.
Waray hiya humuyo didto, nagpadayon hiya pag imbento hin pangkalye nga disenyo kasugad hit mga mural na pintura tas kaurhi-an nagpintura na hiya ha kanbas. Ha 2012 an siyahan nga tuig kun ngain nagtikang hiya umapi ha mga kompetisyon ha pagpintar ha kanbas, dinhi gihap hiya nagtikang mageksperimento han charcoal painting.

Mga Kompetisyon nga gin Apihan 
Hini na mga kompetisyon nga iya gin-apihan hiya an nanguna han ika-71 nga Leyte Landing Installation Art nga paligsahan ha Palo,Leyte dida han ika-27 han Oktubre 2015. Han Oktubre 22, 2015 naman hia gihap an nanguna ha Philippines Legislators Committee on Population and Development (PLCPD).Han 2016, hiya gihap an nanguna han Christmas festival’s Giant Puppet Contest ha Palo ngan han 2017, nanguna gihapon hiya han kompetisyon ha pagpintura hin Monochromatic na Tuba han open category. Ha iya pag-api hini nga mga paligsahan amo an naghurma ha iya nga maging maabtik ngan makarit na artistiko ha pagkayana.

Iya Ambag ha Sining han Tacloban

"Kinabuhi Heartbeat Series" 
An “Kinabuhi Heartbeat Series” an ginsumiti ni Clint Gonzales upod han pintura ni Tata De La Cruz nga “Kinabuhi – Flowers of Hope” ngan kan Jazz Diaz “Kinabuhi – Lotus Mudra Mixed Media 10”x7” “ para han Kinabuhi Art Exhibit ha Tacloban City Hospital nga ginganap dida han ika-24 han Enero kutob ika-24 han Pebrero 2017.

“NOYPI” 
Para han pagselebrar han Buwan ng Wika 2018, nagpresenta an KOLORBANWA hin “Balagon: Kolor Banwa Group Exhibit” kaupod han Café Lucia ha Rotary Building, Real St., Sagkahan, Tacloban City dida han ika-11 na Agosto.

“Pag-uswag” 
An kan Clint “Pag-uswag” kay iginfeature ha 2015 nga kalendaryo han Philippine Legislator’s Committee on Population Development. In inga iyo pintura kay iginpapakita an pagiging maabiabihon hit mga Pilipino.

“A Brighter Tomorrow” 
Akriliko ha Kanbas, 24 x 18 nga gin kinuhaan ni Clint Gonzales hin inspirasyon han Christmas Festival han Palo.

"Sidlit han Adlaw Paglaom ha Butnga han Trahedya” 
An mensahe na iginpapabot hini nga ambag ni Clint Gonzales kay han pagkamayda la gihapon hin paglaom ha panahon hin trahedya. Iginkuhaan ini hin inspirasyon han paglabay han Super Typhoon Yolanda.

Ginkuhaan